**Overførsel af kvalifikationer fra EASY-A til EASY-P (B963 Kvalifikationsindberetning)**

Oprettet den 14. juli 2000.

Sidst opdateret april 2018.

Indhold:

1 Kvalifikationer i EASY-A 1

2 Forudsætning for overførsel af kvalifikationer fra EASY-A 2

2.1 Afgangsmeldte elever 2

2.2 Datoafgrænsning 2

2.3 Uddannelse 3

2.4 Fiktive CPR-numre og elever uden adresse eller med udenlandsk adresse i EASY-A 3

3 Start af elevindberetningen i EASY-A 3

3.1 Automatisk bestilling 3

3.2 Manuel bestilling 3

4 Indlæsning af elevoplysninger og kvalifikationer i EASY-P 4

4.1 Personen findes *ikke* i EASY-P i forvejen 4

4.2 Personen findes i EASY-P i forvejen *uden* kvalifikationer 5

4.3 Personen findes i EASY-P i forvejen *med* kvalifikationer 5

4.4 Kontaktkoder 6

4.5 Automatisk opdatering af kontaktskole 6

4.6 Advisering i EASY-P 6

5 Fremsøgning af de overførte elever med kvalifikationer i EASY-P 6

# Kvalifikationer i EASY-A

Kvalifikationsindberetningen startes fra EASY-A med batchjobbet B963 ”Kvalifikationsindberetning”.

Kvalifikationer oprettes i EASY-A i vinduet B303 ”Kvalifikationer til Hovedforløb” og kan enten indtastes manuelt eller kan genereres via EASY-A’s bevismodul.

Vær opmærksom på, at hvis der manuelt registreres kvalifikationer i EASY-P, vil de blive slettet dagen efter, hvis eleven i forvejen har en anden kvalifikation fra samme skole.

Når bevismodulet køres, kan kvalifikationer oprettes som ”Endelige”, til trods for, at de endnu ikke er endegyldige. Det er derfor meget væsentligt, at de kvalifikationer, som i B303 er genereret via bevismodulet og som kun er til kladdeformål, slettes fra B303, da de ellers vil blive overført til EASY-P med B963. Hvis en elev fra EASY-A får overført kvalifikationer, som ikke er endegyldige (selv om der står et ”E” for ”Endelig” i statusfeltet i EASY-A-vinduet B303), kan det have konsekvenser for indkaldelsen af elever til skolepraktik og kan således have økonomiske konsekvenser for skolen.

Hvis en elev eksempelvis ikke helhedsvurderes som egnet til hovedforløbet efter at et grundforløbsbevis er genereret, er det vigtigt at få kvalifikationen slettet igen.

Idéen med EASY-A-kvalifikationer er at kunne registrere, hvilke(t) hovedforløb en elev via sit specifikke grundforløb med valg af givne uddannelsesrettede områdefag og grundfagsniveauer, specifikt har kvalificeret sig til at fortsætte på. Hermed kan man i EASY-P få oplysning om inden for hvilke uddannelser, en elev kan komme i praktik. Dette er noget vanskeligere at afgøre, hvis eleven ”blot” via A963 Elevindberetningen har fået overført en af skolevejsskoleperiode - grundforløbskoderne 1030-1041. Med reformen pr. 1. august 2015 registreres grundforløb også på hovedforløbskoder, men til gengæld afgangsmeldes eleverne så ikke på grundforløbet i EASY-A hvis de fortsætter på hovedforløbet, derfor vil mange elever stå med skoleforløb med status ”Forventet” selv om de har afsluttet, derfor er det vigtigt at man kigger på kvalifikationer når man skal afgøre om en person har adgang til et bestemt hovedforløb.

Hvis du er interesseret i at se kvalifikationerne i EASY-A, kan du fx. vha. ”hurtighop” (ctrl+h) i EASY-A åbne kvalifikationsvinduet B303. Pr. Elev pr. kvalifikation er flg. registreret i EASY-A:

* Dato for hvornår personen har opnået kvalifikation til hovedforløbet.
Uddannelse, inkl. betegnelse, version og eventuelt speciale, som personen har kvalificeret sig til.
* ”J” eller ”N” til, om kvalifikationen er genereret af bevismodulet (ellers er den manuelt indtastet i B303).
* Status på, om kvalifikationen er endelig ”E” eller forløbig ”F”.
* Initialer og navn på person, som har oprettet kvalifikationen.

# Forudsætning for overførsel af kvalifikationer fra EASY-A

Der gælder følgende kriterier for, at en elev og kvalifikationer kan blive trukket ud af EASY-A:

## Afgangsmeldte elever

Både ikke-afgangsmeldte og afgangsmeldte elever med kvalifikationer overføres til EASY-P. Afgangsmeldte overføres dog kun hvis eleverne i EASY-A er afgangsmeldt med en afgangsårsag, der i feltet ”Indberetning til EASY-P” har et ”Ja”. Det drejer sig pr. juni 2016 om følgende afgangsårsager i EASY-A:

12 \*\*Fuldført grundforløb (kode som blev brugt før årsag 50)

17 Fuldført HHX/HTX

32 Gennemført GF2 - fortsætter ej

40 Orlov

50 Fuldført grundforløb

Hvis du vil se hvilke EASY-A-afgangsårsager, der her og nu har ”Ja” til ”EASY-P indberetning”, slår du i EASY-A op under Elever -> Kartoteker -> Centrale afgangsårsager og kigger efter i kolonnen ”Indberetning til EASY-P”.

## Datoafgrænsning

Ved bestilling af kvalifikationsberetningen skal man afgrænse på en start- og en slutdato, som med minimum én dag skal overlappe med perioden mellem elevens indmeldelsesdato og afgangsdato i EASY-A.

Bemærk, at når en elev indberettes, så overføres *alle* elevens kvalifikationer, uanset hvornår de er opnået, når blot ovenstående med start- og slutdato er opfyldt.

## Uddannelse

Eleven skal i EASY-A være indmeldt på en uddannelse under formålsgruppe 01 (EUD).

Derudover skal eleven enten være indmeldt på et grundforløb som skolevejselev eller skal være oprettet som praktikvejselev på en ”ordinær” hovedforløbsuddannelseskode, men skal følge et grundforløb.

Hvis en elev til samme hovedforløb i EASY-A både er registreret med en foreløbig og en endelig kvalifikation, overføres kun den endelige kvalifikation til EASY-P.

## Fiktive CPR-numre og elever uden adresse eller med udenlandsk adresse i EASY-A

Elever med fiktive CPR-numre i EASY-A indlæses ikke i EASY-P.

Elever, som i EASY-A ikke har postnummer og/eller adresse, oprettes i EASY-P med følgende værdier:
Adresse: ”Adresse ukendt”

Postnummer: ”0001 Ukendt postnummer”.

Elever, som i EASY-A har et udenlandsk postnummer, oprettes ikke i EASY-P. Hvis eleven alligevel findes i EASY-P og der modtages kvalifikationer fra EASY-A, oprettes disse kvalifikationer dog alligevel.

# Start af elevindberetningen i EASY-A

## Automatisk bestilling

Mange dataoverførsler, herunder B963, sættes op til at de bestilles automatisk fx. hver uge. Dette er nærmere beskrevet i dokumentet ”Jobs, der kan/bør køre automatisk i EASY-A” på EASY-P-webben under Dokumenter / Vejledninger / Dataoverførsler..

## Manuel bestilling

B963 kan også bestilles manuelt.

* Gå i System → Jobs → Bestilling af batchjobs og udskrifter (A101 Jobbestilling)
* Vælg job nr. B963 (evt. med F7/F8)
* Tryk på ”1 Udfyld bestilling”
* På bestillingen skal der afgrænses på en start- og en slutdato, som med minimum én dag skal overlappe med perioden mellem elevens indmeldelsesdato og afgangsdato i EASY-A
* Man skal endvidere afgrænse på uddannelse og på version. Man kan bruge jokertegn i denne afgrænsning.

Hvis man ønsker at se, om jobbet er færdigt samt hvor mange og evt. hvilke elever, der bliver overført, kan man gøre følgende i EASY-A:

* System → Jobs → Overvågning
* Hvis ikke jobbet allerede fremgår på dette vindue, kan det fremsøges ved hjælp af F7 og F8.
* Hvis der står ”færdig” i feltet ”Status” betyder det, at jobbet er afviklet og eleverne med kvalifikationer vil komme ind i EASY-P næste gang EASY-P kører indlæsningsjobbet (køres hver aften).
* Ved at højreklikke på linien kan man vælge ”loglinier”. Her ( i A103c) kan man dels se en liste over hvilke uddannelser, der er indberettet endelige kvalifikationer for og dels en liste over hvilke uddannelser, der er indberettet foreløbige kvalifikationer for.

Hvis man ønsker at se hvilke elever, det drejer sig om, skal man gøre følgende:

* System 🡪 Generel indberetning 🡪 Endelig indberetning
* I A513 ”Endelige indberetninger” fremsøges med F7/F8 i kolonnen ”Type” på ”KIP” (Kvalifikations-Indberetning til easy-P)
* Klik på funktionsknappen ”1 Indhold” nederst i A513 og man får vinduet B319 ”Kvalifikationsindberetning (endelig)” med en flot oversigt over de elever (inkl. navn) og kvalifikationer, der er sendt afsted til EASY-P.
* Klik eventuelt på funktionsknappen ”2 Udskrift”, hvor man får oversigten udskrevet.

# Indlæsning af elevoplysninger og kvalifikationer i EASY-P

## Personen findes *ikke* i EASY-P i forvejen

Hvis personen *ikke* findes i EASY-P i forvejen, oprettes han/hun med følgende oplysninger:

* Navn
* Adresse
* Sted
* Postnummer + distrikt
* Telefonnummer. Det er de første 15 tegn fra tlf-feltet i EASY-A, inklusive mellemrum mv. For at se hele nummeret i EASY-P, skal man bruge pil-til-højre i tlf-feltet.
* Kontaktskole = afsenderskolen, initialer = ”UVM”
* Status som ikke-søgende
* Senest-ændret-skole = afsenderskolen
* Senest-ændret-dato = indlæsningsdato
* Derudover får personen i PP04 kontaktkode 9005 ”Opr. / opd. fra EASY-A via B963” med initialerne ”UVM”, skole = afsenderskole, dato = indlæsningsdato og tilføjelsen ”Person oprettet i EASY-P via B963”.

Herudover oprettes kvalifikationerne som beskrevet i følgende afsnit.

## Personen findes i EASY-P i forvejen *uden* kvalifikationer

I dette tilfælde oprettes kvalifikationerne som følger:

* *Uddannelse, version + tekst og speciale*: Heri indsættes Kvalifikationskoden fra EASY-A
* *Dato*: Den dato der indtastes i.f.m. generering af beviser (d.v.s. den dato eleverne kvalificerer sig til at gå videre på en eller flere hovedforløbsuddannelser).
* *Status*: Hvis kvalifikationen i EASY-A har status ”F”, vil feltet være udfyldt med ”Foreløbig”, hvilket betyder, at kvalifikationen endnu ikke er opnået. Hvis kvalifikationen i EASY-A har status ”E”, vil feltet være udfyldt med ”Endelig” – dvs. kvalifikationen *er* opnået
* *Bevis*: Hvis kvalifikationen i EASY-A er genereret af bevismodulet, vil der her stå ”J” og ellers ”N” (hvis kvalifikationen i EASY-A er manuelt oprettet).
* *Arr.sko*.: Den skole, som kvalifikationen er opnået på.

## Personen findes i EASY-P i forvejen *med* kvalifikationer

* Hvis *præcis den samme kvalifikation* findes i EASY-P i forvejen, oprettes kvalifikationen ikke – intet sker.
* Hvis præcis den samme kvalifikation findes i EASY-P i forvejen *bortset fra at arr.skole er forskellig*, oprettes kvalifikationen heller ikke. Dette skyldes, at eleven sandsynligvis er flyttet fra én skole til en anden og at kvalifikationen sandsynligvis er opnået på den forrige skole.
* Hvis der fra EASY-A kommer kvalifikationer opnået på en given skole, og EASY-P i forvejen har andre kvalifikationer fra denne skole, slettes alt hvad der ligger i EASY-P (fra denne skole) og alle kvalifikationer fra EASY-A (opnået på påg. skole), indlæses. Ved at slette alt hvad der ligger i forvejen og indlæse alt det nye opnået på påg. skole, kan det bedst muligt sikres, at EASY-P til hver en tid afspejler, hvad der står i EASY-A, idet man må gå ud fra, at kvalifikationerne er korrekt vedligeholdt i EASY-A.

Hvis der eksempelvis er slettet kvalifikationer (opnået på en given skole) i EASY-A, bliver kvalifikationerne hermed også slettet i EASY-P. Hvis en kvalifikation i EASY-P har status ”Forventet”, men i EASY-A ”Endelig”, vil den ”forventede” blive slettet fra EASY-P og den ”endelige” vil blive indlæst. Det omvendte kan også teoretisk set være tilfældet, men vil dog være usandsynligt!

Hvis en elev er flyttet fra én skole til en anden, er de kvalifikationer, der er opnået på den første skole, flyttet med til den anden. Dvs. man vil på kvalifikationen kunne se, hvilken skole den er opnået på, selv om eleven er flyttet videre til en anden skole. I kvalifikationsboxen i EASY-P ses skolenummer på ”kvalifikationsskolen” og på 9005-kontaktkoden ses skolenummer fra den skole, som har kørt B963. Det vil dog være det samme skolenummer, hvis eleven ikke har flyttet skole.

## Kontaktkoder

Hvis en elev oprettes i EASY-P via B963, får hun/han kontaktkode 9005 ”Opr./Opd. fra
EASY-A ifm. B963” med tilføjelsen ”Person oprettet i EASY-P via B963”.

Hvis en elev ikke oprettes, men kun får oprettet eller opdateret kvalifikationer, får han/hun samme kontaktkode, men med tilføjelsen ”Kvalifikation oprettet eller opdateret”.

Hvis en person findes i forvejen og præcis har identiske kvalifikationer, får han/hun ingen kontaktkode.

Kontaktkode 9005 er en systemgenereret kontaktkode, men kan slettes af brugeren (hvis forkerte kvalifikationer er overført og disse slettes manuelt, vil det være relevant i PP04 også at slette kontaktkode 9008 for den pågældende dag).

## Automatisk opdatering af kontaktskole

Når en kvalifikation overføres på en elev, der allerede eksisterer i EASY-P, checkes det om eleven har den arrangerende skole på kvalifikationen som kontaktskole. Hvis ikke, rettes elevens kontaktskole automatisk til den arrangerende skole. Kontaktskolen opdateres dog *ikke* hvis:

* Eleven er søgende
* eleven har en kvalifikation med en nyere dato end den, der overføres fra EASY-A eller
* eleven har skiftet kontaktskole (kontaktkode 9498 – Skiftet kontaktskole) med en systemdato der ligger *efter* kvalifikationens dato.

Bemærk at initialer *ikke* ændres ved automatisk opdatering af kontaktskole

## Advisering i EASY-P

B963 genererer ingen advisering i EASY-P og dermed heller ingen kvittering på EASY-P’s værktøjsside. Grunden til at dette er, at man ikke har brug for denne kvittering, da det blot er oplysninger om hvad der er oprettet og ikke noget man manuelt skal gøre noget ved. Hvis man vil se hvilke personer der overføres kan man se det i EASY-A som beskrevet nederst i afsnit 3.2.

# Fremsøgning af de overførte elever med kvalifikationer i EASY-P

Hvis man har lyst til at fremsøge de elever, som har fået oprettet eller opdateret kvalifikationer i EASY-P, kan man i PSP1 ”Søgning: Person” søge på følgende kriterier: Dog skal man huske, at nedenstående søgning kun finder de elever som stadig har din skole som kontaktskole

*Kontaktskole:* Ens eget skolenummer

*Søgende:* Blank

*Enten/eller søgning på statuskoder (j/n):* N

*Kontaktkoder:* + 9005 (Opr./Opd. via B963 Kval.indberetning)

*S/B:* S

*Fra dato:* Dato for overførsel

*Til dato:* Dato for overførsel

*Skole:* Ens eget skolenummer

*Initialer:* EAP

Hvis man ønsker at se alle de elever som har fået tilføjet en kvalifikation med ens eget skolenummer, uanset om de efterfølgende har skiftet kontaktskole skal man lade feltet *kontaktskole* være blankt. Dette giver dog en ”tung” søgning og denne bør derfor ikke laves ret tit.